Ogists Kamelins
Ogists Kamelins (franču: Auguste Camelin) bija franču ūdenspolo spēlētājs. 1900. gada vasaras olimpiskajās spēlēs Parīzē izcīnīja bronzas medaļu ūdenspolo turnīrā. Pēc olimpisko spēļu vēsturnieka Billa Malona pētījumiem Kamelins ir bijis Francijas Pupilles de Neptune de Lille #2 pārstāvis un olimpiskajā turnīrā spēlējis tikai pirmajā kārtā. Nākamajās kārtās viņu, iespējams, aizstāja kāds no Pupilles de Neptune de Lille #1 komandas pārstāvjiem.